 Hargeysa, August 02, 2018- Foore- Gudoomiyaha Xisbiga Mucaaridka ah ee UCID Eng Faysal Cali Waraabe ayaa ka hadlay Qodobada ka soo baxay Shirkii nabadaynta Beelaha Walaalaha ah ee Ceel Afweyn,isagoo Shalay ku dhex sugnaa goobtaasi ayaa waxa uu Gudida ku canaantay inaanay Qodobad sidii la rabay u adkayn oo ay wax badan ka tageen,Waxa uu Xukuumadda ugu baaqay inay la wareegto Ceel Biyoodyada deegaamadaasi ku yaala oo uu sheegay inay ka mid yihiin meelaha Fidmadu ka abuuranto,Waxa kale oo uu soo jeediyay in la qarameeyo Hubka iyo Dhalintii Beelahaasi ka tirsanaa ee Duurka iskugu jirtay ee dagaalmaysay,waxaanu wal wal ka muujiyay haddii aan goaamadda arimahaasi lagu darin inay waydoobayaan. 